01.10.2026
E-pasta nosaukums 
4. pielikums - Informācijas apmaiņas kārtība
E-pasta teksts
Labdien!
Nacionālais veselības dienests (turpmāk – Dienests) informē, ka ir aktualizēts 4. pielikums - Informācijas apmaiņas kārtība.
Ņemot vērā Ministru kabineta 2026. gada 12. maija noteikumu Nr. 253 spēkā stāšanos, līgumu par Vadības informācijas sistēmas (turpmāk – VIS) lietošanu paredzēts izbeigt no 2027. gada 1. janvāra, jo VIS darbības, lietošanas, datu ievades un datu labošanas jautājumi turpmāk ir regulēti minētajos noteikumos.
Vienlaikus tie ar līguma izpildi saistītie nosacījumi, kas nav ietverti MK noteikumos Nr. 253, ir pārnesti uz 4. pielikuma - Informācijas apmaiņas kārtības jauno redakciju, lai precizētu pušu sadarbību un informācijas apmaiņu.
Papildus ir aktualizēti VIS lietošanas noteikumi, precizējot VIS lietošanas, piekļuves tiesību piešķiršanas un lietotāju pienākumu jautājumus.
Uzsveram, ka šo izmaiņu mērķis ir atvieglot ārstniecības iestāžu un aptieku darbu, samazināt līguma pielikumu apjomu, kā arī veidot skaidru un saprotamu līguma un VIS lietošanas noteikumu tekstu, nedublējot regulējumu, kas jau ir ietverts MK noteikumos.
Izmaiņas 4. pielikumā - Informācijas apmaiņas kārtībā:, lai redzētu kādas izmaiņas ir izdarītas: 
1. VIS lietošana un normatīvais pamats;
Precizēts, ka VIS lietošana un informācijas ievade nodrošināma atbilstoši MK noteikumiem Nr. 253, citiem normatīvajiem aktiem, informācijas apmaiņas kārtībai un VIS lietošanas noteikumiem.
Iepriekšējais formulējums par līgumu VIS lietošanai aizstāts ar atsauci uz spēkā esošo normatīvo regulējumu un VIS lietošanas noteikumu publicēšanas vietu.
2. Materiāli un klasifikatori VIS lietošanai;
Pārskatīts regulējums par DIENESTA tīmekļvietnē publicētajiem VIS lietošanai nepieciešamajiem materiāliem, saglabājot uzsvaru uz klasifikatoriem un citiem aktuālajiem materiāliem.
Svītrots detalizētais tehnisko materiālu un instrukciju uzskaitījums.
3. Piekļuves tiesību piešķiršana un lietotāju pienākumi;
Noteikta VIS piekļuves tiesību pieprasīšanas un piešķiršanas kārtība, tostarp DIENESTA pienākums piecu darba dienu laikā izveidot piekļuvi IZPILDĪTĀJA norādītajiem darbiniekiem.
Iekļauta divfaktoru autentifikācijas prasība un precizēti IZPILDĪTĀJA pienākumi par darbinieku iepazīstināšanu ar kārtību un apliecinājumu glabāšanu.
4. Informācijas ievade VIS un datu labošanas kārtība;
Pārstrukturēta sadaļa par informācijas ievadi VIS, svītrojot normas, kas jau regulētas MK noteikumos Nr. 253.
Datu labošanas kārtība un termiņi sasaistīti ar MK noteikumiem Nr. 253, saglabājot nosacījumu par rēķinu aprēķinos neiekļaujamiem novēloti ievadītiem dokumentiem.
5. Vakcinācijas datu apstrāde;
Precizēts, ka vakcinācijas dati VIS netiek ievadīti un laboti, jo VIS tos elektroniski saņem no VVIS, kur veicama arī datu aktualizācija un kļūdu labošana.
6. Norēķini, akti un saziņa ar DIENESTU;
Precizēta atsauce uz norēķinu kārtību un aktualizēta saziņa ar DIENESTU, aizstājot teritoriālo nodaļu kontaktus ar vienotu tālruni, e-pastu un darba laiku.
7. Informācijas apmaiņa starp DIENESTU un IZPILDĪTĀJU;
Pārnumurēta informācijas apmaiņas sadaļa un saglabāts princips, ka saziņa primāri notiek elektroniski.
Precizēti DIENESTA un IZPILDĪTĀJA informācijas nosūtīšanas kanāli, tostarp oficiālās elektroniskās adreses un e-pasta izmantošana.
8. VVIS, SAIRIS un datu kvalitāte;
Precizēta informācijas ievade VVIS un SAIRIS, kā arī IZPILDĪTĀJA atbildība par pārskatos un sistēmās ievadīto datu kvalitāti. 
4. pielikums - Informācijas apmaiņas kārtība pievienots e-pastam un pieejama Dienesta tīmekļvietnē sadaļā “Saskaņošanā esošie līguma dokumenti” https://www.vmnvd.gov.lv/lv/saskanosana-esosie-liguma-dokumenti
Dienests aicina iepazīties ar aktualizēto pielikumu un atbilstoši Līguma 3.3.2.1.punktam lūdz 15 (piecpadsmit) darba dienu laikā, t.i. līdz 22.oktobrim, sniegt priekšlikumus, aizpildot e-pastam pievienoto Priekšlikumu iesniegšanas formu un nosūtot tos uz Dienestam e-pastu: kac@vmnvd.gov.lv



Ar cieņu
Nacionālais veselības dienests

4.pielikums

līgumam par valsts apmaksātu veselības aprūpes

pakalpojumu sniegšanu un apmaksu



Informācijas apmaiņas kārtība  



I Vadības informācijas sistēma



1. IZPILDĪTĀJS nodrošina veselības aprūpes pakalpojumu apmaksas norēķinu sistēmas “Vadības informācijas sistēma” (turpmāk – VIS) lietošanu un informācijas par sniegtajiem veselības aprūpes pakalpojumiem ievadīšanu VIS atbilstoši Ministru kabineta 2026. gada 12. maija noteikumiem par Veselības aprūpes pakalpojumu apmaksas norēķinu sistēmas “Vadības informācijas sistēma” (turpmāk – Noteikumi Nr. 253), citiem normatīvajiem aktiem, šai kārtībai un VIS lietošanas noteikumiem, kas publicēti DIENESTA tīmekļa vietnes www.vmnvd.gov.lv sadaļā “Profesionāļiem” > “Vadības informācijas sistēma” vai VIS pieslēguma lapā. 



2. IZPILDĪTĀJS, ievadot informāciju VIS par sniegtajiem veselības aprūpes pakalpojumiem,  ievēro DIENESTA tīmekļa vietnē www.vmnvd.gov.lv sadaļā “Profesionāļiem” > “Vadības informācijas sistēma” publicētos klasifikatorus, kā arī citus VIS lietošanai nepieciešamos materiālus.



3. Pēc IZPILDĪTĀJA elektroniski parakstītu pieprasījuma par piekļuves tiesību piešķiršanu saņemšanas, Dienests 5 (piecu) darba dienu laikā izveido attiecīgam IZPILDĪTĀJA darbiniekam atbilstošas piekļuves tiesības. 



4. Dienests bez maksas pēc pieprasījuma veic IZPILDĪTĀJA darbinieku apmācību līdzēju saskaņotā laikā un vietā.



5. IZPILDĪTĀJS nodrošina, ka katrs tās darbinieks, kuram tiek pieprasītas piekļuves tiesības VIS, ir iepazīstināts ar šo dokumentu un paraksta apliecinājumu, kas ievietots Dienesta tīmekļa vietnē www.vmnvd.gov.lv sadaļā “Profesionāļiem” > “Vadības informācijas sistēma”. Iestādes darbinieku parakstītos apliecinājumus glabā IZPILDĪTĀJS un pēc pieprasījuma tos izsniedz Dienestam.



6. IZPILDĪTĀJS nodrošina informāciju par sniegto veselības aprūpes pakalpojumu ievadi vai augšupielādi atbilstoši Noteikumu Nr. 253 pielikumos norādītajam datu apjomam, ievērojot attiecīgā pielikuma datu ievades vadlīnijas[footnoteRef:2]. [2:  Skat. DIENESTA tīmekļvietnē www.vmnvd.gov.lv sadaļā Profesionāļiem > Vadības informācijas sistēma > Instrukcijas] 


6.1. par ambulatorajiem veselības aprūpes pakalpojumiem Noteikumu Nr. 253 1.pielikumu”Vadības informācijas sistēmā iekļaujamie dati par personai sniegto ambulatoro pakalpojumu apmaksu (APANS modulis)” (turpmāk – ambulatorais uzskaites dokuments); 

6.2. par zobārstniecības veselības aprūpes pakalpojumiem Noteikumu Nr. 253 2. pielikumu „Vadības informācijas sistēmā iekļaujamie dati par personai sniegto zobārstniecības pakalpojumu apmaksu (ZPANS modulis)” (turpmāk – zobārstniecības uzskaites dokuments);

6.3. par stacionārajiem veselības aprūpes pakalpojumiem Noteikumu Nr. 253 3. pielikumu „Vadības informācijas sistēmā iekļaujamie dati par personai sniegto stacionāro pakalpojumu apmaksu (SPANS modulis)” (turpmāk – stacionāra uzskaites dokuments).



7. Šī līguma 6. punktā minēto uzskaites dokumentu informācijas ievadi/ augšupielādi VIS ārstniecības iestādes vārdā var veikt datu operators, kuram ir noslēgts līgums ar Dienestu un kurš Dienestam ir iesniedzis ārstniecības iestādes pilnvarojumu par tiesībām veikt datu ievadi ārstniecības iestādes vārdā.



8. IZPILDĪTĀJS, kas sniedz stacionāros veselības aprūpes pakalpojumus, nodrošina, ka ambulatorais uzskaites dokuments par pacienta observāciju, t.sk. observācijas laikā veiktiem izmeklējumiem, netiek pildīts, ja pacients pēc observācijas ir hospitalizēts, un tādā gadījumā informācija par veikto ārstēšanu observācijas laikā tiek norādīta stacionāra uzskaites dokumentā.



9. Informācija par vakcinācijas faktu netiek ievadīta un labota VIS. Informāciju par veikto vakcināciju VIS elektroniski saņem no Vienotās veselības nozares elektroniskās informācijas sistēmas (turpmāk - VVIS) vakcinācijas fakta.  Datu aktualizācija vai kļūdu labojumi tiek veikti vakcinācijas faktā VVIS.

[bookmark: _Hlk130819627]

10. [bookmark: _Hlk110495298]Ja  DIENESTA uzraudzības darbību ietvaros IZPILDĪTĀJAM tiek uzdots veikt labojumus VIS ievadītajos uzskaites dokumentos, IZPILDĪTĀJS tos veic ievērojot Noteikumos Nr.253 norādītos termiņus vai citā Dienesta norādītā termiņā.



11. Ja IZPILDĪTĀJAM nepieciešams veikt labojumus VIS datos, kuriem beidzies Noteikumos Nr.253 minētais datu labošanas termiņš, IZPILDĪTĀJS nekavējoties 22.punktā minētajā kārtībā sazinās ar DIENESTU, lai vienotos par VIS  datu labošanas veidu. 



12. DIENESTS nodrošina rēķinu sagatavošanu atbilstoši Līguma 5.pielikumam "Norēķinu kārtība”, ja IZPILDĪTĀJS nodrošina šajā kārtībā izvirzīto prasību izpildi.



13. Veidojot rēķinus, aprēķinos netiek iekļauti uzskaites dokumenti, kas ievadīti VIS vēlāk nekā 60 (sešdesmit) dienas pēc veselības aprūpes pakalpojumu sniegšanas beigām.



14. Ja IZPILDĪTĀJS 30 (trīsdesmit) dienu laikā neapstiprina VIS izveidotos aktus, aktu apstiprināšana VIS notiek automātiski. Pēdējais kalendārā gada akts automātiski tiek apstiprināts ne vēlāk kā līdz nākamā kalendārā gada 8.janvārim.











II Informācijas apmaiņa



15. Informācijas apmaiņa starp DIENESTU un IZPILDĪTĀJU primāri tiek organizēta elektroniski.



16. DIENESTS:

16.1. uz IZPILDĪTĀJA oficiālo elektronisko adresi nosūta elektroniski noformētus  dokumentus (līgumu, līgumu grozījumus, finanšu paziņojumus, lēmumus u.c. līdzīgus dokumentus), kas parakstīti ar drošu elektronisko parakstu;

16.2. uz Līguma norādīto IZPILDĪTĀJA elektroniskā pasta adresi nosūta pārējo elektronisko informāciju;  

16.3. vienu reizi mēnesī ievieto DIENESTA tīmekļvietnē www.vmnvd.gov.lv sadaļā “Profesionāļiem” > “Operatīvā budžeta informācija” > “Valsts budžeta līdzekļu izlietojums laboratorisko izmeklējumu apmaksā” pārskatu par plānotā finansējuma izlietojumu laboratoriskajiem pakalpojumiem ar ārsta izsniegtu nosūtījumu;   

16.4. vienu reizi ceturksnī ievieto DIENESTA tīmekļvietnē www.vmnvd.gov.lv sadaļā “Profesionāļiem” > “Operatīvā budžeta informācija” > “Valsts budžeta līdzekļu izlietojums valsts kompensējamo zāļu apmaksā” pārskatu par plānotā finansējuma izlietojumu kompensējamajām zālēm un medicīniskajām ierīcēm ar ārsta izrakstītu recepti. 



17. IZPILDĪTĀJS:

17.1. [bookmark: _Hlk139222246][bookmark: _Hlk183454432]uz DIENESTA oficiālās elektroniskās adreses attiecīgās teritoriālās nodaļas, ar kuru noslēgts Līgums, apakšadresi nosūta elektroniski noformētus  dokumentus (līgumu, līgumu grozījumus, apliecinājumus u.c. līdzīgus dokumentus), kas parakstīti ar drošu elektronisko parakstu, tai skaitā: 

17.1.1. noslēdzot Līgumu, iesniedz DIENESTAM aizpildītu Līguma 2.pielikumu un izmaiņu gadījumā ne biežāk kā 2 reizes mēnesī (līdz mēneša 15. un 30.datumam) iesniedz DIENESTAM aktualizētu Līguma 2. pielikumu. Pēc aktualizēta Līguma 2.pielikuma saņemšanas DIENESTĀ tas tiek pievienots Līgumam un kļūst par tā neatņemamu sastāvdaļu. IZPILDĪTĀJS ir atbildīgs par  Līguma 2.pielikuma saturu. Līguma 2.pielikuma izmaiņu gadījumā Līguma grozījumi netiek gatavoti;

17.1.2. ne vēlāk kā 30 (trīsdesmit) dienas iepriekš informē DIENESTU par neiespējamību veikt Līgumā paredzētos pakalpojumus vai to daļu, izņemot gadījumus, kurus IZPILDĪTĀJS nevarēja iepriekš paredzēt un novērst un par kuriem viņam ir pienākums informēt DIENESTU nekavējoties;

17.1.3. ne vēlāk kā 14 (četrpadsmit) dienu laikā paziņo DIENESTAM par IZPILDĪTĀJA juridiskā statusa, rekvizītu – juridiskās adreses, atrašanās vietas, banku kontu vai amatpersonu maiņu;

17.2. uz šī pielikuma 22.punktā norādīto norādīto DIENESTA elektroniskā pasta adresi nosūta pārējo elektronisko informāciju, tai skaitā pārskatus un elektroniski parakstītu pieprasījumu par piekļuves tiesību piešķiršanu;

17.3. [bookmark: _Hlk183456633]nodrošina, ka normatīvajos aktos noteiktajā kārtībā tiek sekots DIENESTA sniegtajai informācijai, kas tiek nosūtīta uz Līgumā norādīto elektroniskā pasta adresi. Ar saņemto informāciju IZPILDĪTĀJS iepazīstina darbiniekus; 

17.4. [bookmark: _Hlk183539567]nodrošina DIENESTA organizēto informatīvo sanāksmju un semināru apmeklējumu, kā arī nodrošina, ka tos apmeklē IZPILDĪTĀJA darbinieki atbilstoši kompetencei. DIENESTA organizētās informatīvās sanāksmes un semināri tiek ierakstīti. Sanāksmju un semināru  ieraksti tiek nosūtīti IZPILDĪTĀJAM un ieraksts ir pieejams vienu mēnesi pēc semināra.



18. [bookmark: _Hlk183457673]IZPILDĪTĀJS, kas sniedz ģimenes ārsta prakses pakalpojumus vai ambulatoros pakalpojumus, kas tiek apmaksāti ar fiksētu maksājumu (dežūrārsta kabinets, vecmātes kabinets,  feldšeru-vecmāšu punkts, sekundārās ambulatorās veselības aprūpes fiksētā maksājuma (tāmes finansējuma) kabineti), par Līguma 2.pielikumā norādītām ārstniecības personām, kuru pakalpojumi tiek apmaksāti no veselības aprūpes budžeta līdzekļiem ne vēlāk kā 14 (četrpadsmit) kalendāro dienu laikā paziņo DIENESTAM:

18.1. [bookmark: _Hlk183457599][bookmark: _Hlk183541556]par nodarbinātības pārtraukšanu vai maiņu, norādot ārstniecības personas vārdu, uzvārdu, ārstniecības personas identifikatoru un datumu, no kura šī persona uzsāk vai pārtrauc sniegt valsts apmaksājamos veselības aprūpes pakalpojumus pie IZPILDĪTĀJA.

18.2. par prombūtni (tajā skaitā darbnespēju), kas pārsniedz 9 (deviņas) kalendārās dienas, norādot ārstniecības personas vārdu, uzvārdu, ārstniecības personas identifikatoru, kas nodrošina aizvietošanu, izņemot IZPILDĪTĀJU, kas sniedz ģimenes ārsta prakses pakalpojumus un aizvietošanu līdz 2 (diviem) mēnešiem nodrošina ar esošo prakses personālu. Ģimenes ārsta prakse informē par prombūtni (tajā skaitā darbnespēju), kas pārsniedz 2 (divus) mēnešus.  



19. [bookmark: _Hlk183457841]IZPILDĪTĀJS aizpilda DIENESTA tīmekļvietnē www.vmnvd.gov.lv sadaļā  “Profesionāļiem” > “Līgumu dokumenti” norādītos pārskatus un citus dokumentus un nosūta norādītajā termiņā un veidā. 



20. IZPILDĪTĀJS nodrošina Ministru kabineta 2014. gada 11. marta noteikumos Nr.134 “Noteikumi par vienoto veselības nozares elektronisko informācijas sistēmu” un Ministru kabineta 2025. gada 13. maija noteikumos Nr.283 "Stacionāro ārstniecības iestāžu resursu informācijas sistēmas noteikumi" noteikto informācijas ievadi VVIS un ārstniecības iestāžu resursu informācijas sistēmā (turpmāk - SAIRIS).



21. IZPILDĪTĀJS ir atbildīgs  par pārskatos, VVIS un SAIRIS sistēmā ievadīto datu kvalitāti.



22. Visos ar šī pielikuma izpildi saistītos jautājumos IZPILDĪTĀJS var vērsties DIENESTĀ no pirmdienas līdz ceturtdienai plkst. 8.30 – 17.00 un piektdienās plkst. 8.30 – 15.00, zvanot uz bezmaksas informatīvo tālruni: 80001234 vai rakstot uz elektronisko pasta adresi: kac@vmnvd.gov.lv.





		

		

		








